b'\n_START_ARTICLE_\nNicol\xc3\xb2 Zaniolo\n_START_SECTION_\nKerjaya awal\n_START_PARAGRAPH_\nZaniolo pada awalnya berlatih di akademi Fiorentina. Pada hari terakhir jendela perpindahan pertengahan tahun 2016, beliau telah dilepaskan oleh Fiorentina dan menyertai Virtus Entella. Setelah mewakili pasukan Primavera Entella selama beberapa bulan, Zaniolo telah diberi peluang untuk melakukan penampilan sulung di Serie B pada 11 Mac 2017 iaitu semasa beliau berusia 17 tahun. Beliau telah beraksi menentang Benevento yang berkesudahan pasukannya menang 3\xe2\x80\x932. Secara keseluruhannya, beliau telah beraksi sebanyak tujuh perlawanan untuk Biancocelesti buat musim 2016\xe2\x80\x9317._NEWLINE_Pada 5 Julai 2017, Internazionale mengumumkan bahawa pihak kelab telah berjaya mengikat Zaniolo dengan perpindahan yang dilaporkan sebanyak \xe2\x82\xac1.8\xc2\xa0juta bersama bonus \xe2\x82\xac1.7\xc2\xa0juta. Beliau beraksi untuk pasukan Primavera Inter ketika musim 2017\xe2\x80\x9318 dan menjadi penjaring terbanyak pasukan dengan menjaringkan 13 gol di samping pasukannya merangkul kejohanan Campionato Nazionale Primavera. Zaniolo melakukan penampilan sulungnya untuk Internazionale dalam perlawanan persahabatan pra-musim pada 9 Julai 2017. Walau bagaimanapun, beliau tidak beri peluang untuk beraksi dalam sebarang perlawanan kompetitif bersama pasukan utama.\n_START_SECTION_\nRoma\n_START_PARAGRAPH_\nPada Jun 2018, Zaniolo dan Davide Santon dilaporkan telah menyertai Roma sebagai sebahagian daripada rundingan perpindahan Radja Nainggolan ke Inter. Zaniolo melengkapkan ujian kesihatannya pada 25 Jun sebelum menandantangani kontrak selama lima tahun bersama Roma. Beliau melakukan kemunculan pertamanya untuk Roma dan debut di Liga Juara-Juara Eropah pada 19 September ketika kekalahan 3\xe2\x80\x930 kepada Real Madrid di Santiago Bernab\xc3\xa9u. Beliau melakukan penampilan pertamanya di Serie A pula pada 26 September 2018 ketika berusia 19 tahun dalam aksi menentang Frosinone. Pada 26 Disember, beliau telah menjaringkan gol pertamanya di Serie A ketika membantu pasukannya menang 3\xe2\x80\x931 ke atas Sassuolo. Setahun kemudian, dalam perlawanan Liga Juara-Juara menentang Porto, Zaniolo menjadi pemain Itali termuda yang menjaringkan dua gol dalam satu perlawanan kejohanan tersebut selepas beliau berhasil mencipta rekod tersebut sekali gus membantu Roma untuk meraih kemenangan 2\xe2\x80\x931.\n_START_SECTION_\nKerjaya antarabangsa\n_START_PARAGRAPH_\nPada 1 September 2018, beliau telah menerima panggilan pertama oleh pasukan kebangsaan Itali ketika di bawah kendalian pengurus Roberto Mancini bagi menghadapi perlawanan pembukaan menentang Liga Negara-Negara UEFA menentang Poland dan Portugal pada hujung bulan._NEWLINE_Beliau melakukan penampilan sulungnya untuk Itali pada 23 Mac 2019 dengan menjadi pemain gantian kepada Marco Verratti semasa menentang Finland dalam aksi pembukaan kelayakan Euro 2020.\n_START_SECTION_\nKehidupan peribadi\n_START_PARAGRAPH_\nBeliau merupakan anak kepada Igor Zaniolo, seorang bekas pemain bola sepak yang beraksi di posisi penyerang untuk kelab-kelab Serie B dan Serie C.'